stanford-oval/wikipedia huggingface dataset:
מייקל שטיינהרדט
ביוגרפיה > השקעות בישראל

בשנת 1987 נכנס לראשונה לפעילות בישראל, שהקים קרן השקעות בישראל, בשיתוף בנק ההשקעות מריל לינץ' וקונצרן כלל. באותה שנה גם רכש, יחד עם חברת כלל תעשיות ואיש העסקים אבי טיומקין, את השליטה בחברת קרגל. טיומקין שימש אחר כך כיועץ השקעות של שטיינהרדט בישראל. בנוסף באותה תקופה רכש בית פרטי ברחוב חובבי ציון 3 בשכונת טלביה בירושלים, סמוך למעונותיהם של ראש הממשלה והנשיא, שהיה שייך למשפחת סונונו, משפחה נוצרית פלסטינית שברחה ב-1948. שטיינהרדט גר בבית מספר שבועות מדי שנה, בעת ביקוריו בישראל.
בשנת 1988 השקיעה בתאגיד הטקסטיל הישראלי מאקפל, שבבעלותו היו מספר מפעלי טקסטיל בישראל והחזקה בחברת תפרון. שתי החברות הונפקו בבורסה לניירות ערך בניו יורק ב-1997, ושנה אחר כך מכר את כל המניות שהחזיק.
בשנת 1992, רכש מאיש העסקים גד זאבי את השליטה בבנק הספנות. בשנת 1997 הצטרף שטיינהרדט לרכישת גרעין השליטה של בנק הפועלים, שהוביל תד אריסון. תחילה דרש בנק ישראל שימכור את השליטה בבנק הספנות, אך אחר כך קיבל אישור להחזיק מניות בשני הבנקים במקביל. לבסוף רכש בנק הפועלים את הבעלות המלאה בבנק הספנות, שחדל להתקיים כגוף עצמאי ומוזג לתוך בנק הפועלים. ב-2006 מכר את המניות שהחזיק בבנק הפועלים ברווח ניכר.
בסוף שנות ה-90 נכנס גם להשקעות נדל"ן בישראל, הוא היה שותף, יחד עם יצחק תשובה, להקמת פרויקט "שמורת זיכרון", בזכרון יעקב. והקים מגדל מגורים בצפון הישן של תל אביב, יחד עם חברת דנקנר השקעות.
בשנת 2004 היה שטיינהרדט שותף להקמת חברת ג'יני אנרג'י (Genie Energy), הנסחרת בבורסת ניו יורק. חברת בת שלה, IEI) Israel Energy Initiatives), ביקשה ב-2008 להפיק נפט מפצלי שמן בעמק האלה וחבל עדולם. את המאמצים לאישור התוכנית הוביל עורך דין דוד שמרון, אך למיזם התנגדו תושבי האזור וארגונים להגנת הסביבה, והוא לא אושר למרות תמיכה שקיבל מראש הממשלה בנימין נתניהו. חברת בת נוספת של ג'יני אנרג'י, חברת חיפושי הנפט "אפק", ביצעה ללא הצלחה חיפוש נפט ברמת הגולן.
חיים אישיים

ב-1967 פגש שטיינהרדט את אשתו לעתיד, ג'ודי, במהלך נסיעה משותפת שארגן לניו יורק. יש להם שלושה ילדים. ג'ודי היא יו"ר המכון לאמנויות יפות של אוניברסיטת ניו יורק ושל ארגון הידידים של מוזיאון ישראל בארצות הברית. בנו דייוויד שטיינהרדט היה שותף להקמת קלאריטי קפיטל (לשעבר KCPS), חברה ישראלית העוסקת בניהול השקעות ללקוחות פרטיים עתירי הון (Family Office) וללקוחות מוסדיים מישראל ומהעולם. מייקל שטיינהרדט סיפק חלק מהמימון הראשוני להקמת החברה.
שטיינהרדט מעיד על עצמו שהוא אתיאיסט אך מרגיש קשר מאוד חזק לתרבות היהודית. הוא החזיק באוסף גדול של פרטי יודאיקה. ומחזיק באוסף האמנות, המונה מאות פריטים, בהם ציורים של פבלו פיקאסו, אוטו דיקס, ז'ורז' סרה, אגון שילה, פרנסיס בייקון וג'קסון פולוק.
חיים אישיים > האשמות בהטרדה מינית

ב-12 בספטמבר 2018 דיווח המגזין "ג'ואיש ויק" כי ארגון הלל חוקר את שטיינהרדט בגין "הערות מיניות בלתי הולמות" לשתי עובדות באחד הארגונים שבהם הוא תומך. לפי "ג'ואיש ויק" מאז שנת 2015, כאשר עלתה התלונה הראשונה של עובדת, זה היה "נוהג" בארגון שאף עובדת לא מקיימת פגישות עם שטיינהרדט לבדה. האישה השנייה שהעלתה טענות קיבלה התנצלות כתובה משטיינהרדט, ב-23 באוגוסט 2011, בה הודתה בהערותיו הבלתי הולמות שנאמרו כלפיה וכלפי שני עמיתים גברים בפגישה שנה קודם לכן.
במרץ 2019, פורסם כי שבע נשים בסך הכול טענו ששטיינהארט ביקש מהן לשכב עמו או הציע הצעות מיניות במהלך פגישות מקצעיות איתו. בנוסף, הוא העיר בקביעות הערות לנשים בנוגע לגופן וליופיין, לפי שבע הנשים ו-16 אנשים נוספים שאמרו כי היו נוכחים בעת ששטיינהארט אמר את ההערות.
חיים אישיים > סחר בעתיקות גנובות

שטיינהרדט הוא אספן נלהב של אמנות ובמיוחד עתיקות. בנובמבר 2014 נאלץ בית מכירות הפומביות כריסטי'ס למשוך ממכירה פסל פרהיסטורי מסרדיניה, בשווי של כמיליון דולר, שהוצע למכירה פומבית על ידי שטיינהרדט. זאת לאחר שהתברר שהוא נרכש מסוחר עתיקות מורשע בשם ג'אקומו מדיצ'י. בנוסף השאיל למוזיאון המטרופוליטן לאמנות בניו יורק פסל עתיק מלבנון, שהתגלה שהוברח מלבנון באופן לא חוקי. בינואר 2018, חוקרים פשטו על דירתו של שטיינהרדט בניו יורק ותפסו כמות גדולה של עתיקות גנובות שנרכשו באופן בלתי חוקי על ידו. החקירה, שנמשכה 4 שנים וכללה 17 צווי חיפוש ושיתוף פעולה של גורמים רשמיים מ-11 מדינות, גילתה שבמהלך 30 שנים קנה שטיינהרדט לאוסף הפרטי שלו פריטי עתיקות שמקורם אינו ברור, או שידוע שהם גנובים. חלק מן הפריטים מכר אחר כך. בסיום החקירה, מסר התובע המחוזי של מנהטן הודעה, שבה נאמר:”במשך עשרות שנים הפגין שטיינהרדט תאבון חסר גבולות לפריטים ארכיאולוגיים מבלי לתהות על מקורם, חוקיות מעשיו או על הנזק התרבותי הכבד שנגרם בגלל פעולותיו במדינות רבות בעולם”.
כדי להימנע מתביעה פלילית הסכים שטיינהרדט למסור 180 עתיקות גנובות, בשווי של כ-70 מיליון דולר, ליחידת הסחר בעתיקות של התובע המחוזי במנהטן. חלק מעתיקות אלו הושבו למדינות המוצא שלהם, כולל פריט עתיק שהועבר לחזקת הרשות הפלסטינית, כף ליציקת קטורת משנהב בת כ-2,700 שנה, שנמצאה באתר ארכאולוגי מערבית לחברון.
חיים אישיים > פילנתרופיה

בית הספר שטיינהרדט לתרבות, חינוך והתפתחות אנושית באוניברסיטת ניו יורק נושא את שמו, כהוקרה על שתי תרומות של 10 מיליון דולר. הוא גם תרם לאוניברסיטת ברנדייס, לגנים הבוטניים של ניו יורק, לבית הכנסת עדת ישורון וגם לבית הספר האורתודוקסי רמז במנהטן.
שטיינהרדט הוא תומך נלהב של מדינת ישראל, מאז שנות ה-80 הוא תורם בקביעות למוזיאון ישראל כספים ואף מוצגים מאוספו הפרטי. הוא מייסד שותף של פרויקט תגלית, וזכה להדליק משואה בטקס הדלקת המשואות ב-2017 על תרומתו לארגון. שטיינהרדט היה מיודד עם ראש עיריית ירושלים טדי קולק, תרם בקביעות לקרן לירושלים והשתתף במימון הפקת שניים מסרטיו של עמוס קולק – "לנצח, לולו" ו"להב חצוי".
הוא היה בחבר הנאמנים של מרכז טאוב לחקר המדיניות החברתית בישראל ושימש בעבר כיו"ר חבר הנאמנים של אוניברסיטת תל אביב. שני ארגונים להם תרם כספים. הוא תרם גם כספים להקמת מוזיאון הטבע באוניברסיטת תל אביב, הקרוי על שמו.
בואן יאנג

| --- | --- |

בואן יאנג (משמאל), לצד מאט רוג'רס. מתוך הסמליל של Las Culturistas (אנ').
 לידה:  6 בנובמבר 1990 (בן 34) בריזבן, אוסטרליה 
 מדינה:  ארצות הברית 
 תקופת הפעילות:  מ-2013 
 מקום לימודים:  אוניברסיטת ניו יורק  תיכון סמוקי היל (2008) 
 פרסים והוקרה:  טיים 100 (2021) 
 http://www.bowenyangcomedy.com/
 פרופיל ב-IMDb
 
בואן יאנג (בסינית: 楊伯文; נולד ב-6 בנובמבר 1990 באוסטרליה) הוא שחקן, קומיקאי, מגיש פודקאסט ותסריטאי קנדי-אמריקאי. בספטמבר 2018 הצטרף לצוות הכותבים של סאטרדיי נייט לייב. יאנג הפך לשחקן המשתתף בתוכנית בספטמבר 2019, בעונה ה-45 של התוכנית, ובכך הפך לשחקן הסיני-אמריקאי הראשון, לשחקן ההומוסקסואל הגלוי השלישי ולשחקן ממוצא אסייאתי הרביעי בתולדותיה של התוכנית הוותיקה. לפני תחילתה של העונה ה-47, שודרג מעמדו לחבר בצוות השחקנים הראשי של התוכנית.
ביוגרפיה

יאנג נולד בבריזבן, קווינסלנד, אוסטרליה, למשפחה שהיגרה מסין בשנות ה-80.‏ אביו, רוילין, גדל בחלק כפרי של אזור מונגוליה הפנימית של סין היבשתית, גדל בבקתת קש ובוץ. הוריו של רוילין לא ידעו קרוא וכתוב, אבל הוא קרא ספרים במשך שעות לאור נרות ולבסוף החל לימודיו באוניברסיטה - דבר נדיר זמן קצר כל כך לאחר מהפכת התרבות בסין (1966–1976), אשר למעשה סגרה את האוניברסיטאות. אמו של יאנג היא רופאת נשים (מיילדת וגינקולוגית). בני הזוג עברו לבריזבן כדי שרוילין יוכל להשלים את לימודי הדוקטורט שלו.
לבואן יש אחות גדולה, בביתם, הילדים דיברו מנדרינית ביניהם, ולמדו בבית ספר סיני בימי ראשון. כשהיה בן שישה חודשים בלבד המשפחה עברה למונטריאול שבקנדה, שם גילה בואן לראשונה את Saturday Night Live. כשהיה בן תשע, המשפחה עברה לאורורה, קולורדו. כילד, בואן נמשך לתוכניות האירוח הליליות של דייוויד לטרמן וקונאן או'בריאן.
אדריאן הולגווין, המורה לחשבון אינפיניטסימלי של יאנג בתיכון, היה גם המאמן של "התלקחות ספונטנית" - קבוצת תיאטרון אלתור בתיכון סמוקי היל (אנ'). יאנג סיים את לימודיו בתיכון בשנת 2008, ובספר המחזור שלו נכתב שמבין כל הבוגרים, הוא בעל הסיכויים הטובים ביותר להיות חבר בצוות השחקנים של סאטרדיי נייט לייב.
כאשר יאנג היה בן 17, לאביו נודע שהוא הומוסקסואל כאשר גילה מסך צ'אט פתוח על המחשב המשפחתי. הוריו לא הגיבו לבשורה בצורה חיובית, וסברו כי "דברים כאלה לא קורים בסין". אביו של בואן רצה "לפתור את הבעיה", ולמרות היותו אדם לא דתי הוא שלח את בואן להשתתף בשמונה טיפולי המרה. בואן השתתף על מנת לרצות את הוריו, אולם בטיפולים עצמם נבהל מהשילוב שעשה המטפל שלו בין דת לבין פסאודו-מדע. בראיון לעיתון הניו יורק טיימס, שאלה אותו מורין דאוד (אנ') מדוע הוריו, שניהם מדענים, שיתפו פעולה עם טיפול שכזה. בואן אמר שזה "היה עניין תרבותי עבורם, הערך התרבותי הזה סביב גבריות, סביב שמירה על הקו המשפחתי, שמירה על דברים מסוימים קדושים ומקודשים", ואמר כי רצה "לפגוש אותם באמצע הדרך".
הוא עבר לניו יורק ב-2008 כדי ללמוד באוניברסיטת ניו יורק, כמו אחותו הגדולה. אביו הטיל עליה להשגיח עליו במהלך תקופה זו, כאשר בואן ניסה "להיות סטרייט, אך נכשל בכך כישלון חרוץ". הוא השלים עם היותו גיי, ושילב זאת בעבודתו הקומית, תוך תקווה שהוריו ילמדו לקבל ההיבט הזה שלו. מאז הם השלימו ונהנים מ"מערכת יחסים נהדרת".
יאנג קיבל השראה מסנדרה או, אשר גילמה בסדרת הטלוויזיה "האנטומיה של גריי" את דמותה של כריסטינה יאנג - סטאז'ית השואפת להיות רופאה. הוא נרשם ללימודי קדם רפואה (אנ') וסיים תואר ראשון בכימיה באוניברסיטת ניו יורק. עם זאת, ההתמחות שלו דווחה בצורה שגויה כמיקרוביולוגיה. לאחר שהבין שהוא למעשה קיבל השראה מסנדרה או בשל יכולת המשחק שלה, הוא החליט לפנות לכיוון של קריירה במשחק. באוניברסיטת ניו יורק הוא פגש את מאט רוג'רס, יחד איתו הקים את Las Culturistas (אנ') - פודקאסט קומי שבועי שבו יאנג "מבטא בצורה לא מתנצלת את אישיותו, סיפורו ואת עצמו על ידי שיתוף חוויותיו כחבר בקהילת הלהט"ב.
קריירה > תחילת הקריירה

יאנג למד בעצמו כיצד לעבוד עם אדובי פוטושופ, תוכנה לעיצוב גרפי, ועבד כמעצב גרפי בחברת One Kings Lane, אתר אינטרנט יוקרתי לעיצוב פנים, משנת 2013 ועד 2018. שעות העבודה הגמישות איפשרו לו לעסוק במקביל בקומדיה ובאימפרוביזציה.
יאנג מנחה את הפודקאסט Las Culturistas (אנ') העוסק בתרבות פופולרית יחד עם מאט רוג'רס (אנ') ומעלה סרטוני ליפ סינק לטוויטר. הפודקאסט אשר תואר על ידי Vulture כעוקצני ומענג. נכון לספטמבר 2019, לפודקאסט 170 פרקים.
קריירה > סאטרדיי נייט לייב

בשנת 2018, יאנג הצטרף לצוות הכותבים של סאטרדיי נייט לייב בעונתה ה-44 של הסדרה. יאנג אמר שתמיד אהב את SNL כשגדל, אבל התקשה לדמיין את עצמו בתוכנית, כי הוא מעולם לא ראה אנשים שנראו כמוהו (אמריקאים-אסיאתיים) קשורים לסדרה. יאנג היה שותף לכתיבת 21 פרקים של התוכנית בעונת 2018–2019.‏ כתיבתו כללה: "GP Yass", מערכון אודות מכשיר ניווט GPS של רכב המשתמש בדמויות של דראג קווינס כדי לספק הנחיות נסיעה קוליות לנהג; וכן שני מערכונים שנכתבו יחד עם חוליו טורס (אנ') - "צ'קים" בהשתתפות סנדרה או ו-"השחקנית" בהשתתפות אמה סטון.
בספטמבר 2019, יאנג קודם והפך לשחקן בסדרה, בעונתה ה-45, יחד עם קלואי פיינמן (אנ'). יאנג הוא השחקן הראשון ממוצא סיני שמופיע בסדרה, והשחקן השלישי שהוא הומוסקסואל גלוי (אחרי טרי סוויני (אנ') וג'ון מילהיסר (אנ')).
ל-SNL היה "ייצוג מועט של שחקנים אסייתים, הן כחברי צוות והן כמנחים-אורחים" במשך כמה עשורים.‏ עד לקידומו של יאנג, היו רק שלושה שחקנים ושישה מנחים-אורחים שהיו ממוצא אסייתי.‏‏‏ מחקר משנת 2016 גילה כי 90% מהמנחים-האורחים של התוכנית בשנים 1975–2016 (826 בסך הכל) היו לבנים, 6.8% היו שחורים, 1.2% היו היספנים ו-1.1% סומנו "אחר". באופן דומה, ל-SNL היה ייצוג נמוך יחסית לשחקנים (חברי צוות או מנחים-אורחים) להט"ביים מאז שהסדרה החלה ב-1975. יאנג הוא הגבר הלהט"בי הגלוי השלישי בהיסטוריה של התוכנית. קידומו של יאנג - שחקן הומוסקסואל גלוי ממוצא אסייתי - זכה לפרסום ברחבי העולם.
במגזים Variety, יאנג הופיע במקום השני (אחרי אליוט פייג' ולפני האנטר שפר) ברשימת Power of Pride - רשימת האמנים הקוויריים המשפיעים ביותר בהוליווד בשנת 2021. באותה השנה, יאנג היה מועמד לפרס אמי לבידור בפריים טיים עבור שחקן המשנה הטוב ביותר בסדרה קומית.
בשנת 2021, יאנג הופיע ברשימת טיים 100, הרשימה השנתית של מגזים טיים של 100 האנשים המשפיעים ביותר בעולם.
קריירה > עבודות נוספות

יאנג הופיע במספר סדרות טלוויזיה ורשת, בהן "ברוד סיטי", וכן בתפקיד משנה בסרט הקולנוע "כמה רומנטי".
ב-2019 הופיע ברשימת פורבס 30Under30 של פורבס בנושא "הוליווד ובידור".
בשנת 2021 יאנג הופיע בסדרה הטלוויזיה "שמיגדון!" לצידה של ססלי סטרונג (אנ').
יאנג הופיע בסרט "פייר איילנד" ובסרט "אין גברים כאלה", שניהם משנת 2022. באותה שנה דיבב את דמותו של רוני, שומר הלילה בסרט ההרפתקאות המונפש "לילה מוטרף במוזיאון: שובו של קאמונרה"; הרביעי בסדרת סרטי "לילה מוטרף במוזיאון".
הוא דיבב את דמותו של נולן בסרט "גארפילד" שייצא לאקרנים בשנת 2024.
בשנת 2025 שיחק בתפקיד הראשי בסרט "מסיבת נישואין" (אנ'), קומדיה רומנטית המהווה רימייק לסרט של אנג לי באותו שם מ-1993.
חיים אישיים

יאנג הוא הומוסקסואל. בעבר, הוא התגורר בשכונת קלינטון היל (אנ'), ברוקלין. הוא תומך בתנועת הסוציאליסטים הדמוקרטיים של אמריקה.
ביאורים

1 2  טרי סוויני (אנ') ‏(1985–1986)‏ היה לשחקן ההומוסקסואל הגלוי הראשון; ג'ון מילהיסר (אנ') ‏(2013–2014)‏ היה השני.
1 2  רוב שניידר ‏(1990–1994)‏ הוא ממוצא פיליפיני, פרד ארמיסן ‏(2002–2013)‏ הוא ממוצא קוריאני ונסים פדראד (אנ') ‏(2009–2014)‏ היא ממוצא איראני.
↑  השישה הם: ג'קי צ'אן ולוסי לו בשנת 2000, עזיז אנסרי וקומייל ננג'יאני בשנת 2017, אקוופינה בשנת 2018 וסנדרה או בשנת 2019.‏‏‏
ג'ון קרול לינץ'

| --- | --- |

לינץ', 2017
 לידה:  1 באוגוסט 1963 (בן 61) בולדר, ארצות הברית 
 מדינה:  ארצות הברית ארצות הברית
 תקופת הפעילות:  מ-1986 
 מקום לימודים:  האוניברסיטה הקתולית של אמריקה  Regis Jesuit High School 
 פרופיל ב-IMDb
 
לינץ', 2016
ג'ון קרול לינץ' (באנגלית: John Carroll Lynch; נולד ב-1 באוגוסט 1963) הוא שחקן אופי ובמאי קולנוע אמריקאי.
ביוגרפיה

לינץ' נולד בבולדר, קולורדו. למד בבית ספר התיכון הישועי "רג'יס" שבדנוור. למד תיאטרון באוניברסיטה הקתולית של אמריקה בוושינגטון די. סי, וסיים את לימודי התואר הראשון באומנויות הבמה בשנת 1986.
לינץ' נשוי לשחקנית ברנדה ולה מאז 1997.
קריירה

לינץ' נודע לראשונה כאשר גילם את סטיב, אחיו הקרוס-דרסר של דרו קארי בסדרה הקומית המופע של דרו קארי ועל תפקידו הראשי בסרטם של האחים כהן פארגו משנת 1996 לינץ' גם גילם במשך שלוש עונות את הבלש באד מוריס בסדרת הדרמה הרפואית בגוף ההוכחה.
החל משנת 2014 משתתף בקביעות בעונה הרביעית בסדרה האנתולוגית של המפיק ראיין מרפי "אימה אמריקאית", "אימה אמריקאית: פריק שואו" ברשת FX Networks, בתור טוויסטי, ליצן רצחני.
בשנת 2016 שיחק בסרט הדרמה הביוגרפי "ג'קי" על ג'קלין קנדי-אונאסיס, רעייתו של נשיא ארצות הברית ג'ון פ. קנדי, בכיכובה של נטלי פורטמן.
ב-2017 כיכב בסרט הדרמה הביוגרפי "המייסד", לצדם של מייקל קיטון, ניק אופרמן ולורה דרן.
בשנת 2019 החל לשחק בסדרה "אימה אמריקאית: 1984", המהווה העונה התשיעית בסדרת "אימה אמריקאית".
ב-2020 שיחק בסרט הגרמני-ישראלי "חתונה עם סבתא".
פילמוגרפיה נבחרת > קולנוע

1993: זקנים חסרי מנוח
1995: התרופה
1996: בחורות יפות
1996: פארגו
1996: להרגיש את מינסוטה
1996: קול מהקבר (סרט טלוויזיה)
1996: בגידה של חבר (סרט טלוויזיה)
1997: וולקנו
1997: עימות חזיתי
1998: קוד פרוץ
1998: האיש העירום
1998: מסעדה
1999: בכל מקום אחר
1999: מגדל פיקוח
1999: מזג אוויר משונה
1999: אתמול מאוחר בלילה (סרט טלוויזיה)
1999: ימי שלישי עם מורי (סרט טלוויזיה)
2000: עקיצה בשישים שניות
2000: להעיר את המתים
2001: נער הבועה
2002: בחורה טובה
2002: חרק
2002: שלושה ימים של גשם
2002: שידור חי מבגדד (סרט טלוויזיה)
2003: גוטיקה
2003: משחקי אמון
2004: תפוס את הילדה
2005: משוגעים מאהבה
2005: לחפש קומדיה בעולם מוסלמי
2007: בלופר
2007: זודיאק
2007: דברים שאבדו לנו באש
2008: גראן טורינו
2009: אהבה בהפתעה
2010: סימפתיה למתוק
2010: שאטר איילנד
2010: זרוק
2011: פול
2011: טיפש, מטורף, מאוהב
2012: להמר בגדול
2013: היילנד פארק
2013: האחות היפה
2014: מחנה אקס-ריי
2015: מרדף לוהט
2015: טד 2
2015: ההזמנה
2015: הון משפחתי (סרט טלוויזיה)
2016: ניסים מן השמיים
2016: ג׳קי
2016: סוויטת שאנגרילה
2017: המייסד
2017: Anything
2018: חיים פרטיים
2018: סחלב לבן
2019: הרודפים
2020: משפט השבעה משיקגו
2020: חתונה עם סבתא
2024: Babes
2025: "Sorry, Baby"
TBA:‏ Outlaw Posse
פילמוגרפיה נבחרת > טלוויזיה

1996: פרייז'ר
1996: רצח אחד
1996: הקליינט
1997-1996: מפעל חיים
2004-1997:  המופע של דרו קארי
1997: הפרקליטים
1997: האורח
1998: מכדור הארץ לירח
1999: מסע בין כוכבים: וויאג'ר
2000: הנמלט
2000: הבית הלבן
2001: מעבר גדעון
2003: האחווה של פולין, ניו המפשייר
2006-2005: קרוב לבית
2005: קרניבל
2005: אבא אמריקאי (דיבוב)
2007: K-Ville
2007: אהבה גדולה
2009: שקר לי
2009: מונק
2009: CSI: זירת הפשע
2012-2010: הגליידס
2010: איך להצליח באמריקה
2013-2011: בגוף ההוכחה
2013: אל תפגע
2014: בית השקרים
2014: האמריקאים
2014: מנהטן
2015-2014: אימה אמריקאית: פריק שואו
2016-2015: אימה אמריקאית: המלון
2015: המתים המהלכים
2017-2016: המרגלים של וושינגטון
2016: מיליארדים
2017: אימה אמריקאית: הכת
2017: Channel Zero
2018: אנחנו והם
2018: סיפורה של שפחה
2018: קרופורד
2018: One Dollar
2019: Veep
2019: אימה אמריקאית: 1984
2020-הווה: שמיים גדולים
2021: סיפורי אימה אמריקאים
2021: אימה אמריקאית 10
2022: גזלייט
2023: שרברבי הבית הלבן (אנ')
הערות שוליים

↑  גילי איזיקוביץ, בגוף היא מבינה, באתר הארץ, 7 באוגוסט 2011
↑  הגר בוחבוט, עכבר העיר, אימה אמריקאית: הפעם אתם כאן כדי להתרגש, באתר הארץ, 9 באוקטובר 2014
↑  אורי קליין, לא בטוח שסרטה החדש של נטלי פורטמן ידבר אל הקהל הישראלי, באתר הארץ, 18 בפברואר 2017
↑  אורי קליין, גיבור או נוכל: "המייסד" נמנע מהחלטות ונותר לא ממוקד, באתר הארץ, 22 בינואר 2017
↑  חן חדד, עונה אחרונה ל"המקום הטוב" ועוד 9 סדרות מומלצות שעולות בספטמבר, באתר הארץ, 3 בספטמבר 2019
↑  דייב קר, בלי פרות בכביש, באתר הארץ, 29 בינואר 2006
| --- | --- |
בקרת זהויות :  NLI: 987007425420305171  PLWABN: 9810693305605606  BNE: XX5644705  BnF: cb17751622k (data)  GND: 1140027840  ISNI: 0000 0000 4437 4419  LCCN: no2005039010  MusicBrainz: af44c5f4-6f85-49af-98e5-b06a077fc7af  NKC: xx0183167  NLG: 278896  NLK: KAC2020R0419  NTA: 410498424  RERO: 02-A027449338  SUDOC: 228495660  VIAF: 58811189   WorldCat (עם VIAF): 58811189
איימי פורסיית'

| --- | --- |
אין תמונה חופשית
 לידה:  6 באוגוסט 1995 (בת 29) אונטריו, קנדה 
 מדינה:  קנדה 
 תקופת הפעילות:  מ-2010 
 www.amyforsyth.com
 
איימי פורסיית' (באנגלית: Amy Forsyth; נולדה ב-6 באוגוסט 1995) היא שחקנית קנדית.
קריירה

היא החלה את הקריירה שלה בתפקידים אפיזודיים בתוכניות הטלוויזיה: "דגראסי: הדור הבא", "ממלכה" ועוד סדרות.
פורסיית' עשתה את הופעת הבכורה שלה בסרט העלילתי בסרט האימה "Torment" (אנ') משנת 2013 בבימויו של ג'ורדן בארקר, שם גילמה את התפקיד של מרי ברונסון / קוף קטן
בשנת 2015, פורסיית' שיחקה בתפקיד קפריס באואר בסרט "סיפור אימה של חג המולד" (אנ') בכיכובו של ויליאם שאטנר. באותה שנה, פורסיית' הופיעה בשני סרטי הטלוויזיה: "Lead with Your Heart" בתור לייסי ווקר ו"Kingmakers" בתור ג'וליה הנסי.
בשנת 2016 הופיעה פורסיית' בעונה הראשונה של סדרת הדרמה "הדרך"(אנ'), בה גילמה את התפקיד הראשי של אשלי פילדס.
בשנת 2017, פורסיית' הופיעה בעונה השנייה של סדרת המתח "Channel Zero" לצד איישה די וג'ף וורד, בה שיחקה בתפקיד הראשי של מרגוט סלייטור.
ב-2018 הופיעה בסרט "ילד יפה" (אנ') בתפקיד דיאן.
בשנת 2018, פורסיית' לוהקה לגלם את התפקיד הראשי של גוון סטריקלנד בסדרת הדרמה המוזיקלית "Rise" בכיכובו של ג'וש רדנור. באותה שנה, שיחקה את התפקיד הראשי של נטלי בסרט "מבוך האימה" לצד ריין אדוארדס, בקס טיילור-קלאוס וטוני טוד, שיצא לאקרנים ב-28 בספטמבר 2018 על ידי CBS Films ו-Lionsgate.
בשנת 2019, פורסיית' שיחקה את בוורלי בסרט מותחן האימה "אנחנו מזמנים את החושך"(אנ') בבימויו של מארק מאיירס שהוקרן בבכורה בפסטיבל מאמות ' ב-28 בפברואר 2019 ויצא לאקרנים ב-10 באפריל 2020 על ידי סרטי סאבאן.
פורסיית' כיכבה יחד עם איזבל פורמן בסרט "The Novice" משנת 2021 בבימויו של לורן האדאווי, שם גילמה את התפקיד של ג'יימי בריל. הסרט העוסק בסטודנטית שמתעקשת להשתלב בקבוצת החתירה של האוניברסיטה, היה הזוכה הגדול בפסטיבל הסרטים טרייבקה.
ב-2021 שיחקה בסרט CODA בתפקיד גרטי.
פורסיית' שיחקה את דמותה של קארי אסטור וילסון בסדרת הדרמה ההיסטורית "העידן המוזהב".
בשנת 2023, פורסיית' לוהקה לגלם את התפקיד הראשי של לינדה בסדרת הדרמה "אדוארד היקר", המבוססת על הרומן באותו שם מ-2020 של אן נפוליטנו.
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 2013 | Torment | מרי ברונסון / קוף קטן |  |
| 2015 | סיפור אימה של חג המולד | קפריס באואר |  |
| 2018 | ילד יפה | דיאן |  |
| 2018 | מבוך האימה | נטלי |  |
| 2019 | אנו מזמנים את החושך | בוורלי |  |
| 2021 | CODA | גרטי |  |
| 2021 | The Novice | ג'יימי בריל |  |
| 2025 | Plainclothes | אמילי |  |
| TBA | Westhampton | אייברי |  |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 2013 | Cracked | ג'וליה גרייבסון | פרק: "פנים" |
| 2014 | ממלכה | איזובל דראנט | פרק: "הקרבה" |
| 2014 | דגראסי: הדור הבא | עֵדֶן | פרק: "הכל זה הכל" |
| 2014–2015 | Defiance | אנדינה | מַחזוֹרִי |
| 2015 | המוזיקה שבי | אליס קלי | סרט טלוויזיה |
| 2015 | The Lizzie Borden Chronicles | פנלופה טרוטווד | פרק: "Capsize" |
| 2015 | Lead with your Geart | לייסי ווקר | סרט טלוויזיה |
| 2015 | Kingmakers | ג'וליה הנסי | טייס טלוויזיה לא שודר |
| 2016–2017 | הדרך | אשלי פילדס | תפקיד ראשי (עונה 1); תפקיד אורח (עונה 2) |
| 2017 | ערוץ אפס: הבית ללא סוף | מרגוט סלאטור | תפקיד ראשי |
| 2018 | רובוט צ'יקן | דורותי אן / רומיין | תפקיד קולי; פרק: "אנחנו לא רואים הרבה מזה באמריקה של שנות הארבעים" |
| 2018 | Rise | גוון סטריקלנד | תפקיד ראשי |
| 2022 | Cyote | קייט קלמנס | 4 פרקים |
| 2022 | העידן המוזהב | קארי אסטור | תפקיד חוזר (עונה 1) |
| 2023 | אדוארד היקר | לינדה | תפקיד ראשי |
הערות שוליים

↑  "Screamfest LA 2013 Exclusive: Filmmaker Jordan Barker and Star Katharine Isabelle Talk Torment World Premiere". Dread Central. 10 באוקטובר 2013. נבדק ב-24 בינואר 2014. {{cite web}}:  (עזרה)
↑  Collis, Clark. "Exclusive A Christmas Horror Story trailer promises shocks, scares, and Shatner". Entertainment Weekly. נבדק ב-27 בספטמבר 2015. {{cite web}}:  (עזרה)
↑  In Hulu’s The Path, Cult Members Are Just Like Us - Vogue, web.archive.org, ‏2017-01-29
↑  Andreeva, Nellie (9 בפברואר 2017). "'Channel Zero' Renewed For Seasons 3 & 4 By Syfy; Creator Nick Antosca Inks Overall Deal With UCP". Deadline (באנגלית אמריקאית). נבדק ב-17 ביוני 2017. {{cite news}}:  (עזרה)
↑  Andreeva, Nellie (9 בפברואר 2017). "'Channel Zero' Renewed For Seasons 3 & 4 By Syfy; Creator Nick Antosca Inks Overall Deal With UCP". Deadline. נבדק ב-10 בפברואר 2017. {{cite web}}:  (עזרה)
↑   חן חדד, Rise: אפילו סדרה אמריקאית יכולה ללקות באמריקאיות יתר, באתר הארץ, 19 במרץ 2018
↑  "TV Series Based On Levittown High School Theater Program Gets Debut Date - LevittownNow.com". LevittownNow.com. 16 בנובמבר 2017. נבדק ב-18 בנובמבר 2017. {{cite news}}:  (עזרה)
↑  "Lionsgate Takes Over CBS Films' Distribution & Global Sales". Deadline Hollywood. Penske Business Media. 13 בנובמבר 2014. ארכיון מ-16 בנובמבר 2014. נבדק ב-13 בנובמבר 2014. {{cite news}}:  (עזרה)
↑  "We Summon the Darkness – Financial Information". The Numbers. נבדק ב-26 במאי 2020. {{cite web}}:  (עזרה)
↑  "The Novice (2021)". The Numbers. נבדק ב-4 בפברואר 2022. {{cite web}}:  (עזרה)
↑  אמיר בוגן, הזוכים הגדולים של פסטיבל טרייבקה: דרמה קווירית וסרט תיעודי עוצר נשימה, באתר ynet, 18 ביוני 2021
↑  Petski, Denise (10 בדצמבר 2020). "'The Gilded Age' Adds Seven To Cast Of HBO's Julian Fellowes' Drama". Deadline Hollywood. ארכיון מ-22 בפברואר 2023. נבדק ב-10 בדצמבר 2020. {{cite news}}:  (עזרה)
↑  Allen, Nick. "Hell Fest Movie Review & Film Summary (2018) | Roger Ebert". www.rogerebert.com (באנגלית). נבדק ב-2018-09-28.
↑  Kit, Borys (5 בספטמבר 2018). "Alexandra Daddario, Keean Johnson to Star in Horror Thriller 'We Summon the Darkness' (Exclusive)". The Hollywood Reporter. נבדק ב-22 בספטמבר 2019. {{cite web}}:  (עזרה)
↑  Petski, Denise (25 באוגוסט 2015). "Amy Forsyth Joins Hulu Series The Way". Deadline.com. נבדק ב-28 באוקטובר 2015. {{cite web}}:  (עזרה)
↑  "Amy Forsyth Stirs Up Creepypasta in Channel Zero: The No-End House". Dread Central (באנגלית אמריקאית). 2016-08-17. נבדק ב-2016-08-20.
↑  Petski, Denise (10 במרץ 2017). "'Drama High': Jason Katims' NBC Drama Pilot Casts Four". Deadline Hollywood. {{cite web}}:  (עזרה)
↑  Petski, Denise (21 במרץ 2022). "Jason Katims' Apple Series 'Dear Edward' Adds 11 To Cast". Deadline Hollywood. נבדק ב-21 במרץ 2022. {{cite web}}:  (עזרה)
| --- | --- |
בקרת זהויות :  GND: 1269641018  ISNI: 0000 0004 7694 4980  LCCN: no2019016251  MusicBrainz: fbfaee22-5787-4754-962c-28cd9d0ab299  VIAF: 3820154387244130970003   WorldCat (עם VIAF): 3820154387244130970003